ຄວາມຫວັງຂອງ ອິສຣາແອລ ສໍາລັບຄວາມສໍາພັນທາງການທູດກັບ ຊາອຸດີ ອາຣາເບຍ ລຸນຫຼັງການຢ້ຽມຢາມ​ພາກຕາເວັນອອກກາງຂອງ ທ່ານໄບເດັນ
ຜູ້ນໍາຂອງສະຫະລັດ ບິນໂດຍກົງຈາກນະຄອນຫຼວງເຈຣູຊາແລັມ ໄປຫາປະເທດຊາອຸດີ ອາຣາເບຍ, ທ່າທີຂອງທັງ ອາເມຣິກາ ແລະ ອິສຣາແອລ ທີ່ເຫັນວ່າເປັນ ສັນຍາລັກ
ປະທານາທິບໍດີສະຫະລັດ ທ່ານໂຈ ໄບເດັນ ເດີນທາງໄປຮອດປະເທດ ອິສຣາແອລໃນມື້ວັນພຸດນີ້ ເພື່ອຢ້ຽມຢາມພາກຕາເວັນອອກກາງເປັນຄັ້ງທໍາອິດ ນັບຕັ້ງແຕ່ທ່ານ ໄດ້ເຂົ້າດໍາລົງຕໍາແໜ່ງເປັນປະທານາທິບໍດີ ຈາກນັ້ນ ທ່ານຈະໄດ້ນັ່ງເຮືອບິນໂດຍກົງ ຈາກອິສຣາແອລໄປຊາອຸດີ ອາຣາເບຍ, ເຊິ່ງເປັນການ ເຄື່ອນໄຫວທີ່ຜູ້ນໍາຂອງສະຫະລັດຮ້ອງວ່າ “ສັນຍາລັກ ” ອິສຣາແອລ ມີຄວາມຫວັງວ່າ ການຢ້ຽມຢາມໃນຄັ້ງນີ້ ໃນທີ່ສຸດຈະແຜ້ວທາງ ໄປສູ່ການສ້າງຕັ້ງສາຍພົວພັນທາງການທູດແບບຄົບຖ້ວນລະຫວ່າງອິສຣາແອລ ແລະ ຊາອຸດີ ອາຣາເບຍ ລິນດາ ເກຣດສໄຕນ໌ (Linda Gradstein) ມີລາຍງານຈາກນະຄອນ ຫຼວງເຈຣູຊາແລັມ, ເຊິ່ງ ທິບສຸດາ ມີລາຍລະອຽດ ມາສະເໜີທ່ານໃນອັນດັບຕໍ່ໄປ ອິສຣາແອລຈະຕ້ອງຍິນດີໄດ້ຮັບຟັງ ການປະກາດຂອງປະທານາທິບໍດີ ໂຈ ໄບເດັນ ກ່ຽວກັບການສ້າງຕັ້ງສາຍພົວພັນທາງການທູດລະຫວ່າງອິສຣາແອລ ແລະ ຊາອຸດີ ອາຣາເບຍ ໃນລະຫວ່າງການຢ້ຽມຢາມພາກຕາເວັນອອກກາງ ທີ່ກໍາລັງເກີດຂຶ້ນຢູ່ນີ້ ນາຍົກລັດຖະມົນຕີຄົນໃໝ່ຂອງອິສຣາແອລ ທ່ານແຢ ລາປິດ (Yair Lapid) ກ່າວເປັນພາສາຮິບຣູ ຢູ່ທີ່ສໍານັກງານຖະແຫຼງຂ່າວຂອງລັດຖະບານວ່າ: ນັກວິເຄາະອິສຣາແອລ ກ່າວວ່າ ໃນຂະນະທີ່ສາຍພົວພັນທາງການທູດເບິ່ງຄືວ່າບໍ່ມີທ່າທາງຈະເກີດນະເວນີ້, ອົງມົງກຸດຣາດຊະກຸມມານ ໂມຮໍາເມັດ ບິນ ຊາລແມນ ຂອງຊາອຸດີ ອາຣາເບຍ ກໍ່ຄ່ອຍໆດໍາເນີນງານຕາມທິດທາງດັ່ງກ່າວນັ້ນ ພ້ອມໆກັບການປະຕິຮູບອື່ນໆ ທ່ານໂຈນາທານ ໄຣໂຮ (Jonathan Rynhold) ຈາກມະຫາວິທະຍາໄລ ບາ ອິລານ (Bar Ilan), ກ່າວເປັນພາສາອັງກິດວ່າ: ປະທານາທິບໍດີໂຈ ໄບເດັນ ຄາດວ່າ ຈະປະກາດກ່ຽວກັບກຸ່ມປ້ອງກັນຮ່ວມຢູ່ໃນພູມິພາກແຫ່ງນີ້ ເຊິ່ງລວມມີ ອິສຣາແອລ ແລະຊາອຸດີ ອາຣາເບຍ ເພື່ອສ້າງຕັ້ງກອງປະຊຸມສຸດຍອດລະຫວ່າງ ອິສຣາແອລ ແລະ ປະເທດພັນທະມິດພູມິພາກອາຣັບຕ່າງໆຂອງພວກເຂົາເຈົ້າ ປະຊາຊົນຊາວປາເລສໄຕນ໌ ຈະບໍ່ໄດ້ຮັບການເຊີນເຂົ້າມາຮ່ວມພັນທະມິດພູມິພາກແຫ່ງນີ້, ເນື່ອງຈາກພວກເຂົາເຈົ້າໄດ້ມີການຂັດຂວາງຢ່າງຮຸນແຮງ ເຖິງແມ່ນວ່າປະທານາທິບໍດີ ໄບເດັນ ຈະພົບກັບປະທານາທິບໍດີ ມາມູດ ອັບບາບ (Mahmoud Abbas) ໃນລະຫວ່າງການຢ້ຽມຢາມຕາເວັນອອກກາງ, ແຕ່ຜູ້ນໍາຂອງປາເລສໄຕນ໌ ແມ່ນຮູ້ສຶກຜິດຫວັງທີ່ການເດີນທາງຢ້ຽມຢາມຕາເວັນອອກກາງໃນຄັ້ງນີ້ຂອງທ່ານ ໄບເດັນ ແມ່ນສຸມໃສ່ແຕ່ການສ້າງພັນທະມິດລະດັບພູມິພາກກັບອິສຣາແອລ ໃຫ້ເລິກເຊິ່ງຍິ່ງຂຶ້ນ ຫຼາຍກວ່າການດໍາເນີນງານກັບຄວາມຂັດແຍ້ງລະຫວ່າງ ອິສຣາແອລ ແລະປາເລສໄຕນ໌ ທ່ານໂມຮໍາມັດ ຊເຕເຢ (Mohammad Shtayyeh), ນາຍົກລັດຖະມົນຕີຂອງປາເລສໄຕນ໌ ກ່າວເປັນພາສາອາຣາບິກ ໂດຍຜ່ານອົງການຂ່າວ AFP ວ່າ: ໃນຫວ່າງການແວ່ຢ້ຽມຢາມປະເທດຊາອຸດີ ອາຣາເບຍ, ປະທານາທິບໍດີໄບເດັນ ຈະພະຍາຍາມຟື້ນຟູຄວາມສໍາພັນທີ່ຖືກທໍາລາຍໂດຍການສັງຫານນັກຂ່າວຊາວ ຊາອຸດີ ອາຣາເບຍ ສັນຊາດອາເມຣິກາ ທ່ານຈາມາລ ຄາຊອກກີ (Jamal Khashoggi) ເມື່ອປີ 2018 ທ່ານ ໄບເດັນ ຄາດຫວັງທີ່ຈະຜັກດັນໃຫ້ເພີ້ມການຜະລິດນໍ້າມັນຂອງ OPEC ແທນທີ່ນໍ້າມັນຂອງ ຣັດເຊຍ ນາຈາຕ ອາລຊາອີດ (Najat Alsaeed), ນັກຂ່າວຍິງ ກ່າວເປັນພາສາອັງກິດ ໂດຍຜ່ານອົງການຂ່າວ VOA ວ່າ: ເມື່ອກ່າວເຖິງໄພຄຸກຄາມຂອງປະຊາຊົນຊາວອີຣ່ານ, ອິສຣາແອລ ແລະຊາອຸດີ ອາຣາເບຍ ແມ່ນມີລັກສະນະທີ່ຄ້າຍຄືກັນ, ເຊິ່ງນັກວິເຄາະພາກັນເຫັນດີວ່າ ການຜັກດັນທາງດ້ານການທູດຂອງສະຫະລັດ ຈະຊ່ວຍຂະຫຍາຍສາຍສໍາພັນ ໃໝ່ຢູ່ໃນພູມິພາກແຫ່ງນີ້ On his stop in Saudi Arabia, President Biden will seek to repair relations damaged by the killing of Saudi journalist Jamal Khashoggi, a U S resident, in 2018